《偶成》
宋代·滕茂实

纤云卷尽见秋容，古木交阴一埽空。雪压群山晓来雨，叶侵缺甃几番风。

欲归未得人将老，屡送还来鬼亦穷。赖得子卿佳传在，整冠时读慰飘蓬。

作者简介：（?—1128）杭州临安人，字秀颖，初名裸。徽宗政和八年进士。钦宗靖康元年，以工部员外郎假工部侍郎副路允迪使金，被拘于代州，自为哀词，且篆书“宋工部侍郎滕茂实墓”以示不屈。钦宗被俘过城郊，茂实具宋冠帻以迎。金人迫其易服，不从。后忧愤死于云中。谥忠节。